
Jegyzőkönyv


Készült: Kunadacs Községi Önkormányzat Kunadacsi Települési Értéktár Bizottságának 2015. október 05-én 17 órakor megtartott üléséről.

Jelen vannak: Sipos Balázs elnök, képviselő
		Szántai József tag, képviselő
		Hrucsár Ilona tag, könyvtáros

Sipos Balázs elnök üdvözli az ülésen megjelenteket. Megállapítja, hogy a bizottság három tagja jelen van, így határozatképes. Felkéri Hrucsár Ilona tagot, hogy vezesse a jegyzőkönyvet és ismerteti a napirendi pontokat.

Napirendi pontok:

1. napirend: beszámoló az eddig elvégzett feladatokról
2. napirend: záró rendezvény megbeszélése

A Bizottság az ismertetett napirendi pontokat egyhangúlag elfogadta.

1. napirend
Az elnök, Sipos Balázs elmondja, a fotókat Kárpáti Norbert elkészítette, jó minőségű fotók készültek. A 7TV által elkészített képkockák a képújságban augusztus 1-től szeptember 30-ig folyamatosan megjelentek. A képek ki vannak nyomtatva, elkészült a digitalizálás, mely felkerült az erre a célra kijelölt számítógépre. A záró rendezvény 2015. október 16-án lesz megtartva, melynek meghívóját már elküldtük a támogató felé e-mailen és postán is.

2. napirend
Hrucsár Ilona javasolja, hogy a zárórendezvényen Imre Károly tartson előadást a helyi értékekről, mivel szakértője a területnek.
Szántai József vállalja, hogy a rendezvényre készít prezentációt. 
Az általános iskola néptánc csoportjának műsorával színesítjük még a rendezvényt. 


Mivel az ülésnek több napirendje, kérdése, hozzászólása nem volt, az elnök az ülést 17.20-kor bezárta.


Kunadacs. 2015. október 05.

